Henki jätti maan
Kaikuvi kellot, henki jätti maan,
 Raskaana painaa suru äidin mieltä.
 Pyyhkiös kyynel, mieti autuuttaan!
 Luo Isän lapses pääsi tuskain tieltä.
 Tanhuilla taivaan tallella hän on,
 Ei enää tänne tahtois tulla sieltä.
 Onnesta siitä viel’ oot osaton,
 Raskaana painaa suru äidin mieltä.

 Kaikuvi kellot, henki jätti maan,
 Helkkyös soitto, helky heleämmin!
 Katkaistut siteet taas ne solmitaan,
 Lapsensa luo nyt siirtyi sydän lämmin.
 Yhdessä kiittää Karitsaa he nyt,
 Nyt sävel’ yhdess’ soipi selkeämmin.
 Mennyt on murheet, itkut itketyt.
 Helkkyös soitto, helky heleämmin!